kardosdrur/scandi-wiki huggingface dataset:
Maggie Reilly

Maggie Reilly, født 15. september 1956 i Glasgow, er en skotsk sanger. Reilly er bedst kendt for sit samarbejde med komponisten Mike Oldfield fra 1980 til 1984, specielt for vokalen til sangene Family Man (1982), Moonlight Shadow (1983), Foreign Affair (1983) og To France (1984).
I 1992 debuterede hun med sit soloalbum, Echoes, hvorfra singlerne Everytime We Touch, Tears In The Rain og Wait var de mest succesfulde, efterfulgt af Midnight Sun i 1993, Elena i 1996 og Starcrossed i 2000. 

Maggie Reilly har også arbejdet sammen med mange andre, bl.a. Runrig og Smokie.

Albummet Save it for a Rainy Day er indspillet i Puk-Studierne ved Randers.

Diskografi 
 Echoes, 1992
 Midnight Sun, 1993
 All the mixes, 1996
 Elena, 1996
 Elena: The Mixes, 1997
 The Best of Maggie Reilly: There and Back Again, 1998
 Starcrossed, 2000
 Save It for a Rainy Day, 2002
 Rowan, 2006 (released on September 15th)

Eksterne henvisninger 
 Maggie Reillyss officielle hjemmeside
 Heartsong, officielle fan webside
 Angel Tears: Uofficiel fanwebside
 Anmeldelse af Maggie Reillys tekster

Sangere fra Skotland
Personer fra Glasgow
Masterplan (Oasis)

The Masterplan er titlen på det britiske band Oasis' fjerde album; udgivet i november 1998. Pladen, som består af en samling b-sider fra årenes første singler, opnåede en placering som 2 på den engelske hitliste, mens den på den amerikanske blot opnåede en 58. plads, og solgte omtrent 2 mill. eksemplarer verden over. 

Album fra 1998
Oasis-album
Be Here Now

Be Here Now er titlen på det britiske band Oasis' tredje album. Det er udgivet 21. august 1997. Albummet, som var længe ventet af fans og kritikere pga. bandets tidligere succes med deres forrige plader, blev produceret i forskellige studier (bl.a. Abbey Road Studios) rundt omkring i London (og omegn) af Noel Gallagher og Owen Morris fra oktober 1996 til april 1997. Oasis var omkring pladens udgivelse på toppen fa deres berømmelse – kommercielt set! – og da Be Here Now udgives bliver det deres hurtigst sælgende udgivelse til dato. På udgivelsesdatoen alene blev der solgt 420,000 enheder, og over en million enheder inden for to uger. På verdensplan solgte den 8 millioner eksemplarer, skønt den ikke levede op til de store forventninger, som omverdenen – og bandet – havde sat til den. Sideløbende med pladen udkom også singlerne D'You Know What I Mean?, Stand by Me, All Around the World og Don't Go Away.

Spor 
 
 "D'You Know What I Mean?" – 7:42
 "My Big Mouth" – 5:02
 "Magic Pie" – 7:19
 "Stand by Me" – 5:56
 "I Hope, I Think, I Know" – 4:22
 "The Girl in the Dirty Shirt" – 5:49
 "Fade In-Out" – 6:52
 "Don't Go Away" – 4:48
 "Be Here Now" – 5:13
 "All Around the World" – 9:20
 "It's Gettin' Better (Man!!)" – 7:00
 "All Around the World (Reprise)" – 2:08

Musikere 
 
 Liam Gallagher – vokal 
 Paul Bonehead Arthurs – rytme guitar 
 Noel Gallagher – lead guitar & vokal 
 Alan White – trommer 
 Guisy – bas

Eksterne henvisninger 
 
 Oasisinet, Oasis' officielle hjemmeside

Album fra 1997
Oasis-album
Guess God Thinks I'm Abel

Guess God Thinks I'm Abel er en komposition af sangeren Liam Gallagher, som indgår på udspillet Don't Believe The Truth af Oasis fra 2005. Nummeret, som ikke er udgivet som single, men dog var tænkt sådan, fortæller eftersigende om forholdet til broderen, Noel Gallagher.

Eksterne henvisninger 
 
officielle Oasis hjemmeside
klip fra irsk tv

Rocksange
Wijchen

Wijchen er en nederlandsk by og kommune med  indbyggere. Den ligger i den østlige provins Gelderland.

Byen ligger ved togstrækningen mellem Oss og Nijmegen.

Kildeangivelser 

Kommuner i Gelderland
Byer i Gelderland
Proces

En proces er et forløb, hvor noget sker.

Proces har flere specialiseringer:

En kemisk proces
En politisk proces, f.eks.  vedtagelse af love i Folketinget eller vedtagelse af loklaplaner i et byråd.lokal
En juridisk proces, hvor en sag behandles, se Sagsbehandlingsregler og retssag og fri proces
Proces (styresystem), en måde for styresystemer at køre softwareapplikationer.
Termodynamisk proces
Talemåden at gøre kort proces: dvs. at handle hurtigt.

Se også
 Processen (roman)
 Processen (film) – amerikansk film fra 1962 af Orson Welles
 Procesfilosofi
 Processen (flertydig)

Systemer
Entiteter
Første Kongebog

Første Kongebog og Anden Kongebog var oprindeligt ét historisk værk i den jødiske tanakh (hebr. ספר מלכים Sefer Melachim "Kongernes Bog"). Det var skrevet på hebraisk og er en del af de kristnes Gamle Testamente. Ifølge den bibelske kronologi beskriver bogen afslutningen af Israels historie til babyloniernes erobring og slutningen på Israels politiske selvstændighed.

Bogen indeholder beretningen om Kong Salomos tronovertagelse efter Kong David og hans videre virke. Derefter deles riget pga. politiske magtkampe mellem de tolv israelitiske stammer i et nordrige, Israel (ikke at forveksle med det moderne Israel), og et sydrige, Juda.

Bøgerne har oprindeligt ikke været opdelt, og Samuelsbøgerne har oprindeligt hørt til Kongebøgerne.

Bøger i Det Gamle Testamente
Anden Kongebog

Anden Kongebog og Første Kongebog var ét værk i den hebraiske bibel (hebr. ספר מלכים Sefer Melachim "Kongernes Bog"). Bogen er også en del af Det Gamle Testamente og en kilde til det gammeltestamentlige Israel. Den beskriver en periode, hvor landet er delt og regeres af to kongeslægter. Den ene viderefører Davids slægt. Nordriget, Israel, falder først i babylonernes hænder, og siden falder også sydriget, Juda, og befolkningen føres i landflygtighed i Babylon.

Det 6. kapitel indeholder en beskrivelse af kannibalisme i det belejrede Samaria.

Bøger i Det Gamle Testamente
Ordsprogenes Bog

Ordsprogenes Bog er et skrift som indgår i Det Gamle Testamente og den hebraiske bibel. Det indeholder en samling poetisk udformede ordsprog, der ser ud til at være samlet ca. 500 f.Kr. Bogen er kaldt "Salomos Ordsprog", dels fordi de fleste af ordsprogene tilskrives ham, dels fordi han var en mand, der fik sin visdom af Gud. Bogen formaner mennesket at være gudsfrygtigt og forudser, at det vil gå de ugudelige som fortjent. Salomo skriver også om visdommen, som for ham er at frygte Gud, Guds største gave til mennesket, og som er det vigtigste at stræbe efter her i livet. 

Bøger i Det Gamle Testamente
Tear down this wall

Tear down this wall er et meget berømt citat, sagt af daværende amerikanske præsident Ronald Reagan i en tale ved Berlinmuren 12. juni 1987. Det var en direkte opfordring til Mikhail Gorbatjov (Sovjetunionens leder), om at rive Berlinmuren ned, og dermed sikre større frihed i Sovjetblokken, der lå bag jerntæppet.

Berlins historie
Den kolde krig
Begivenheder i 1987
Citater
Bathory (album)

Bathory er debutalbummet fra det svenske black metalband Bathory.

Den originale titel til albummet var "Pentagrammaton," men det navn blev fjernet da flere læste det som "Pentagon." Pentagrammet blev flyttet bag på albumcoveret og erstattet med et monsterhovede lavet af flere stykker klippet ud fra forskellige gyser-komedier.

Albummet blev første gang trykt i 1000 vinyloplag med en gul ged på coveret i stedet for en hvid. På genudgivelsen af CDen i 1990 er "Storm of Damnation" og outroen ikke nævnt på nummerlisten.

Numre 
 "Storm of Damnation (Intro)" – 3:06
 "Hades" – 2:45
 "Reaper" – 2:44
 "Necromansy" – 3:40
 "Sacrifice" – 3:16
 "In Conspiracy with Satan" – 2:29
 "Armageddon" – 2:31
 "Raise the Dead" – 3:41
 "War" – 2:15
 "Outro" – 0:22

Noter

Henvisninger 
 Information omkring albummet 

Metalalbum
Album fra Sverige
Debutalbum fra 1984
Ivo Pogorelić

Ivo Pogorelić  (født 20. oktober 1958 i Beograd) er en kroatisk pianist. Sin første klaverundervisning modtog han som syvårig. 12 år gammel blev han inviteret til Moskva for at fortsætte sin uddannelse hos Evgeny Timakin. Efter nogle år på Moskva musikkonservatorium fik han Aliza Kezeradze som lærer. Med hende var han gift fra 1980 til hendes død i 1996.

Pogorelić vandt klaverkonkurrencer i Terni i Italien i 1978 og i Montreal i 1980. Mere kendt er han dog for konkurrencer, han deltog i uden at vinde. Ved Chopin-konkurrencen i Warszawa i 1980 gled han ud efter tredje runde, hvilket fik en af dommerne, Martha Argerich, til i protest at forlade juryen; hun anså Pogorelić som et pianistisk geni.

Sin første internationale solo-optræden havde han i Carnegie Hall, New York, i 1980. Siden har han givet koncerter overalt, solo og med nogle af verdens førende orkestre. For Deutsche Grammophon har han indspillet plader med musik af Bach, Beethoven, Brahms, Chopin, Haydn, Liszt, W.A. Mozart, Mussorgskij, Prokofjev, Rachmaninov, Ravel, Domenico Scarlatti, Skrjabin og Tjajkovskij.

Pogorelić har taget initiativ til og støttet oprettelsen af organisationer, der hjælper kunstnere i Kroatien, ligesom han i Californien, USA har etableret en klaverkonkurrence. I det tidligere Jugoslavien har han arrangeret koncerter, der skaffede midler til humanitær hjælp til krigsofre på Balkan. Han er goodwill-ambssadør for UNESCO.

Han har optrådt flere gange i Danmark, f.eks. gav han en aften i Tivolis Koncertsal 24. maj 2007.

Referencer 

Pianister fra Kroatien
Personer fra Beograd
Suden Uni

{{Album
  |Titel= Suden Uni
  |Kunstner= Moonsorrow
  |Type= Studiealbum
  |Spor=
  |Genre= Pagan metalDoom metal
  |Længde= 42:53
  |Sprog        =
  |Indspillet   = 2000  
  |Udgivet      = 20012003 (genudgivelse)
  |Producer     = Moonsorrow
  |Udgiver= Plasmatica RecordsSpinefarm Records (genudgivelse)
  |Anmeldelser  = * All Music Guide  link
  |Før= Tämä Ikuinen Talvi(1999)
  |Nu= Suden Uni'(2001)
  |Efter= Voimasta Ja Kunniasta(2001)
}}Suden Uni'' ("Ulvens Drøm") er det finske folkemetalband Moonsorrows første fulde album. Det blev oprindeligt udgivet i 2001, og senere genudgivet i 2003 med et bonusnummer, et andet cover og en tilhørende 40 minutter lang dvd.

Numre 
 Ukkosenjumalan Poika ("Søn af tordenguden") – 6:09
 Köyliönjärven Jäällä (Pakanavedet II) (På isen af Köyliönjärvi (hedenske vande II)) – 6:30
 Kuin Ikuinen ("Som evighed") – 7:20
 Tuulen Koti, Aaltojen Koti ("Vindenes hjem, bølgernes hjem") – 4:02
 Pakanajuhla ("Hedensk gilde") – 6:45
 1065: Aika ("1065: Tid") – 11:02
 Suden Uni ("Ulvens drøm") – 1:05
 Tulkaapa Äijät! ("Følg med, fæller!") – 3:14

Musikere 
 Ville Sorvali – Bas, vokal, håndklap, kor
 Henri Sorvali – Guitar, keyboard, mundharpe, ren vokal, håndklap, kor
 Marko Tarvonen – Pauker, 12-strenget guitar, baggrundsvokal, håndklap, kor

Fodnoter 

Moonsorrow-album
Debutalbum fra 2001
Metsä (album)

Metsä (Skov) er den anden demo fra det finske folke metalband Moonsorrow der blev udgivet i maj 1997 og blev kvaliteteforbedret i april 2001 og genudgivet på internettet.

Numre
 "Jo Pimeys Saa" – 1:57
 "Fimbulvetr Frost" – 6:54
 "Hvergelmir" – 7:50
 "Elivagar (Hedning)" – 2:28

Musikere
 Henri Sorvali – Guitar, keyboard, trommeprogrammering, mundharpe, renvokal
 Ville Sorvali – Bas, vokal

Moonsorrow-album
Album fra 1997
Anne Lindfjeld

Anne Lindfjeld (født 13. maj 1981 i Haderslev, Danmark) er en dansk pinup model og vært på Headbangers Ball på dansk MTV.

Modelkarriere 
Anne startede karrieren som model i 2002 for "For your eyes only". Efter at have læst en artikel om Suicide Girls, sendte hun en ansøgning om optagelse i Suicide Girls og blev optaget som den ene af kun to danske modeller. Efter karrieren i Suicide Girls (2005 – 2006) kom Anne tilbage til Danmark hvor hun medvirkede i tv-reklamer, heriblandt en tv-reklame for TDC's "De gule sider".

Udover at arbejde indenfor tv og musik, har Anne også en aktiv modelkarriere, hvor hun bl.a. har været på forsiden af bladet FHM og diverse Tattoo magasiner. Anne har udgivet sin egen kalender for 2008 i samarbejde med det internationale Tattoo magasin "Tattoo Life" og fotografen Spooky Sally fra Berlin.

Anne er desuden fast model for det amerikanske tøjfirma Lucky 13 Apparel og for det amerikanske motorcykelfirma West Coast Choppers som er ejet af Jesse James, som også menes at være blevet en af Annes gode venner..

Hun har været i USA og medvirket i en musikvideo for det norske black metal band Dimmu Borgir til nummeret "The Chosen Legacy". Hun har også medvirket i det danske thrash-metalband Hatespheres video til nummeret "Drinking With The King Of The Dead" og været med i danske Alias' musikvideo – gør det igen .. (LGM) Desuden lavede hun i 2008 for tredje år i træk billeder til Lucky 13 Apparel, til deres efterårskatalog og til reklamer og cd'en "Bound For The Bar" som bliver udgivet af Lucky 13 i samarbejde med et andet tøj firma Dirty Devil Clothing. Hun er desuden blevet fast model for (kendis)costum-tøjfirmaet JUNKER designs i Los Angeles, som også sponsorerer hende.

I maj 2008 optrådte hun i INKED Magazine, Resound og FHM med flere siders billedserier. Senere i november 2008 kunne man finde hende med et enkelt billede i amerikansk Playboy.

I slutningen af december 2008 optrådte Anne Lindfjeld på en plakat udgivet af CULT A/S. Plakaten reklamerede for deres nattelivsportal Cult-party.com og nyeste drik: CULT Raw Energy.

Øvrig karriere 
Før Anne Lindfjeld debuterede på tv, arbejdede hun i sexbutikken Lust i København. Den 5. april 2007 blev Anne tv-vært da Headbangers Ball blev vist første gang på dansk MTV, og er det stadig. Anne har også tidligere været medvært til Danish Metal Awards, og har nu også fået et show kaldt "Let there be rock" på MTV. Fra 2010 er hun desuden klummeskribent og brevkasseredaktør på den danske udgave af mandebladet FHM.

Kildehenvisninger 
 
 Dansk MTV hjemmeside
 Suicide Girls hjemmeside

Personer fra Haderslev
Tv-værter fra Danmark
Fotomodeller fra Danmark
Realityshows-deltagere fra Danmark
7. juni-plassen

7. juni-plassen udenfor Udenrigsdepartementet i Oslo har fået sit navn til minde om unionsopløsningen i 1905. 

På pladsen står Nils Aas' statue af kong Haakon VII som blev Norges første konge efter unionstiden.

7. juni blev også en mærkedag for kong Haakon VII i to andre år. Han forlod Norge efter tyskernes invasion på denne dag i 1940. Han returnerede også på denne dag i 1945 efter at 2. verdenskrig var slut.

Tidligere var der en meget brugt udendørs restaurant på pladsen, men efter ombygnigen af Nationaltheatret Station, som ligger under pladsen, blev der ikke givet plads til en sådan restaurant.

Eksterne henvisninger 

 

Bygninger, konstruktioner og anlæg i Oslo
Torve og pladser i Norge
Alexander Kiellands plass

Alexander Kiellands plass er en plads i bydelen Grünerløkka i Oslo. Pladsen ligger på Ila mellem Uelands gate, Maridalsveien og Waldemar Thranes gate. Pladsen har form som en trekant med to langsider på ca. 260 meter og kortside på ca. 100 meter.

Pladsen er fra 1914 opkaldt efter forfatteren Alexander Kielland (1849-1906). Før dette blev pladsen kaldt Steinløkka efter et stenhuggeri fra 1800-tallet. Den blev anlagt som park i 1920'erne. 

Oslo Sporveiers første busrute åbnede i 1927 fra Alexander Kiellands plads til Kværner med afgang hvert 10. minut. I 2007 er der cirka 4.800 på- og omstigende buspassagerer på de fire holdepladser, som har navn efter pladsen.

Pladsen var nedslidt og forfalden i slutningen af 1990'erne. I kommunens regi blev den lagt helt om (færdig 2001). Øverst (mod Waldemar Thranes gate) blev der anlagt en plads med fontæne. Resten af pladsen er park med en række vandfald og vandspejle.

Ved pladsen ligger 
 Waldemar Thranes gate 70, monumentalt byggeri i nordisk nybarok, 1921, i dag blandt andet Ila pensjonat og serveringsstedet Tranen
 boligkomplekset Schultzehaugen, indflyttet 2004
 Kiellands Hus, indkøbscenter og boliger, indflytning 2006-2007.

Otte serveringssteder vender mod pladsen, tre af dem med udeservering.

«Alexander Kiellands plass» er også en sang af Lillebjørn Nilsen som voksede op i området ved pladsen. Sangen blev først udgivet på albumet Hilsen Nilsen (1985).

Parker i Oslo
Grünerløkka
Læsning

Læsning er en legemlig færdighed på linje med andre legemlige færdigheder som at cykle og at stå på rulleskøjter. Læsning udføres enten med øjnene eller med fingerspidserne. Selve det at læse er den karakteristiske automatiske skanning af skrift, som den læsendes øjne i reglen foretager: En ubevidst handling som udelukkende hører under menneskets fysiologi. 
Øjnenes læsebevægelser styres af ligevægtsorganet i det indre øre.
Følgelig afhænger læseudøvelsen af ligevægtsorganets kapacitet, og dermed af det indre øres egenskaber som sådan.

Læsning kan siges at bestå i at udsætte sig for systematiske, veldefinerede sanseindtryk. Dertil kommer den subjektive oplevelse, som læsning kan give, nemlig at fremkalde følelser og tanker, påvirke intellektet og at få sanseoplevelser. Her kommer fx psykologien ind i billedet. 

Lidt mere præcist er læsning at genskabe et forestillingsindhold på basis af identifikation af tekstens skrevne ord og forhåndskendskab til tekstens begrebsverden.

Litteratur 
 Mogens A. Dalby og andre, Bogen om læsning — forudsætninger og status I, København: Munksgaard-Danmarks pædagogiske Institut, 1983, side 110-39.

 Kjeld Kjertmann, Læsetilegnelse – ikke kun en sag for skolen, København: Alinea, 2002a.
Carsten Elbro, Læsning og læseundervisning. København: Hans Reitzels Forlag, 2014, side 22

Fysiologi
Østpolitik

Ostpolitik (Østpolitik) er den tyske betegnelse for den vesttyske udenrigspolitik, der indførtes under Willy Brandts kanslerskab fra 1969-1974. Brandts sekretær, Egon Bahr, havde formuleret politikken med overskriften "Wandel durch Annäherung" (forandring gennem tilnærmelse). Målet var at bryde det diplomatiske dødvande der havde eksisteret mellem DDR og Vesttyskland siden staternes oprettelse i 1949. Den nye politik skulle lægge vægt på dialog og samarbejde, ikke bare med DDR, men også med de øvrige østblokstater.

Ønsket om at finde en modus vivendi mellem Øst- og Vesttyskland udgjorde et markant skifte i forhold til Konrad Adenauers skarpe Hallsteindoktrin, der siden grundlæggelsen af Vesttyskland i 1949 havde været grundlaget for vesttysk politik med østlandene.

Elementer i Ostpolitik 

Passerseddelaftalen Aftale mellem de delte parter i Berlin om at give vestberlinere tilladelse til at besøge slægtninge i Østberlin. Aftalt allerede den 17. december 1963, da Willy Brandt var borgmester i Vestberlin.
Moskvatraktaten den 12. august 1970 udgjorde sammen med
Warszawatraktaten den 7. december 1970 grundlaget for Vesttysklands afkald på fremtidige grænsekrav over for Polen. Forpligtede parterne til at arbejde for fred og samarbejde, og til at respektere landes uafhængighed.
Firmagtsaftalen den 3. september 1971 fastlagde de to dele af Berlins retsstatus. Sikrede dermed Vestberlin fra østblokkens trusler.
Transitaftalen den 17. december 1971 muliggjorde at vesttyskere kunne besøge østtyskere.
Grundlagstraktat den 21. december 1972 var en aftale mellem Vesttyskland og DDR, hvor Vesttyskland for første gang i praksis anerkendte eksistensen af Østtyskland. Folkeretsligt afviste man dog stadig DDR.
Pragtraktaten den 11. december 1973 betød et afkald på alle fremtidige tyske krav på sudertyske områder. Den gjorde dermed Münchentraktaten fra 1938 ugyldig, uden dog at tage stilling til spørgsmålet om statsborgerskab.

Referencer 

Tysklands historie
Hertuger af Sachsen

Rækken af hertuger af Sachsen omfatter alle hertuger af stammehertugdømmet Sachsen fra dets opståen omkring år 700 til det blev delt i 1180.
 

Sachsens historie
 
Sachsen
Mangospot

MangoSpot er en byguide, hvori almindelige bygængere kan anmelde deres besøg på eks. restauranter, caféer, barer og take away steder i byen. Det særlige ved MangoSpot sammenlignet med de fleste andre kulturguider er, at det er almindelige borgere, der skriver anmeldelserne. Det betyder, man slipper for, at én anmelders mening bliver altafgørende og i stedet bliver det afgørende, hvad flertallet mener.

MangoSpot startede i Aarhus i 2007 og har åbnet i København og Aalborg i 2008

Mangospotprisen 
Mangospot oprettede i juni 2007 Mangospotprisen, der uddeles til de steder i Aarhus, der får de bedste anmeldelser af brugerne.

Mangospotprisen 2007 – Aarhus 

I 2007 gik prisen til Klassisk 65, som blev kåret til årets restaurant i Aarhus.

Mangospotprisen 2008 – Aarhus 

I 2008 uddeltes prisen i 5 kategorier :

Vinderne var: 

 Restaurant $ – Restaurant White Elephant
 Restaurant $$ – Klassisk 65
 Restaurant $$$ – Restaurant Svineriet
 Café – Deli de luxe
 Take Away – Charlie's

Ekstern henvisning 
 www.mangospot.dk

Noter 

Virksomheder i Aalborg
Virksomheder i Aarhus
Virksomheder i København
Internetportaler fra Danmark
Softwarevirksomheder i Danmark
Tony McCarroll

Tony McCarroll (født 1972) er trommeslager og tidligere medlem af det britiske band Oasis; 1991 til maj 1995. Pga. interne stridigheder og manglende teknisk kunnen bliver han således i foråret 1995 afskediget af bandet.

Baggrund 
Tony McCarroll var i tidernes morgen med til at danne Oasis, dengang det endnu hed The Rain. Det var før både Liam el. Noel Gallagher var medvirkende, men i stedet sammen med guitaristen Paul Arthurs, bassisten Paul McGuigan og sangeren Chris Hutton. Senere overtog Liam posten som sanger, og efterfølgende var det Noel Gallagher til at slutte sig til bandet. Bandet var nu klar til at indspille demo, og senere debuten Definitely Maybe (1994). 
I 1995 bliver han bedt om at forlade bandet, efter rygter om en slåskamp med Liam Gallagher, bandet forsanger, hvilket McCarroll senere benægter. Da hans afsked finder sted i slutningen af april dette år, forlader pressen rygter om en slåskamp som hovedårsagen, men holder sig til Noel Gallaghers begrundelse om, at det var manglen på teknisk kunnen. "I like Tony as a geezer but he wouldn't have been able to drum the new songs," forklarer Noel. 
Dog var der eftersigende også tale om interne stidigheder mellem – først og fremmest – Noel og Tony. Da Creation, bandets pladeselskab, tildeler bandet en sum penge til udstyr, føler McCarroll sig tilsidesat, da der ikke bruges på penge på udstyr til trommesættet. I stedet bruger Noel pengene på en ny guitar, og McCarroll bruger egne penge på trommeskind m.m. Dette omtales også som "£1,000 incident" af bandet, da det var et sådan beløb de fik stukket ud af selskabet Creation. McCarroll føler sig altså tilsidesat og udstødt, og han må meget mulig også have haft ret, da Noel bevist udtrykker sine følelser over for situationen og McCarroll, ved bl.a. at lade som om, at han ikke kunne huske hans navn under interviews. I april 1995 bliver har så bedt om at forlade bandet. McCarroll bliver erstattet af Alan White.
 
Efter at have rejst omkring i verden i midt halvfemserne, hyrer McCarroll advokaten, Jens Hills, manden, som i øvrigt vandt £2 mill. fra The Beatles i 1995, da han kørte en sag for trommeslageren Pete Best, for at sagsøge Oasis for £18 mill. Han sætter sig i marts imidertid tilfreds med en out-of-court-ordning på £600,000. 

Da Guisy, bandets bassist, forlader bandet i 1999, var McCarroll en af de mange som tilbød sig som bassist, men Noel tog ham ikke i betragtning.

Eksterne links 
 
 Oasisinet, Oasis' officielle hjemmeside

Oasis
Trommeslagere fra Storbritannien